304 Quinque

Numerus quinarius est primus recedens a quaternario et ideo quinque sunt sensus quibus primo accipimus occasionem pectandi contra doctrinam quatuor euangeliorum. Propter hoc signantur quinque iuga bouum, quibus homo occupatus, se excusat ne veniat ad vocacionem Christi, Luc. 14[:18].

¶ Item, sunt quinque fatue virgines que non sumpserunt in vasis suis oleum. Iccirco veniente domino a nupciis sunt excluse, Matt. 25[:1-10]. Hii sunt quinque reges qui pugnant contra quatuor, Gen. 14[:9]. Quia sensus quinque pugnant contra euangelia prout possunt animalia, enim hominis est illa piscina probatica Jerusalimis est quinque habens porticus, Joan. 5[:2]. Quia sicut per porticus ingrediuntur et egrediuntur omnia per quinque sensus ad animam. Et quia omnia peccata nostra ortum habent a sensibus. Ideo in sacrificio pacificorum in lege debuit ille numerus obseruari. Vnde Num. 7[:17] dicitur quinque arietes et quinque agni debuerunt in sacrificio immolari.

¶ Item 1 Reg. 6[:5] Philiste volentes oblacionem pro delicto facere quinque agnos et quinque mures aureos reddiderunt in figura huius quinque civitates sunt submerse, Gen. 19[:25]. De quibus dicit Ysidorus in *Glossa*, quinque ciuitates ignibus et sulphure et combuste designant illos quinque sensibus deseruientes futuris ignibus sunt cremandi.